Document ID: 32007D0135

KOMMISSIONENS BESLUTNING
af 23. februar 2007
om ændring af beslutning 2003/135/EF for så vidt angår ændring af planerne for udryddelse af klassisk svinepest hos vildtlevende svin og nødvaccination af vildtlevende svin mod denne sygdom i visse dele af delstaten Rheinland-Pfalz (Tyskland)
(meddelt under nummer K(2007) 527)
(Kun den franske og den tyske udgave er autentiske)
(2007/135/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2001/89/EF af 23. oktober 2001 om EF-foranstaltninger til bekæmpelse af klassisk svinepest (1), særlig artikel 16, stk. 1, og artikel 20, stk. 2, og
ud fra følgende betragtninger:
(1)
Som en af en række foranstaltninger til bekæmpelse af klassisk svinepest vedtog Kommissionen beslutning 2003/135/EF af 27. februar 2003 om godkendelse af planerne for udryddelse af klassisk svinepest og nødvaccination af vildtlevende svin mod klassisk svinepest i Tyskland i delstaterne Niedersachsen, Nordrhein-Westfalen, Rheinland-Pfalz og Saarland (2).
(2)
De tyske myndigheder har underrettet Kommissionen om den seneste udvikling i sygdommen hos vildtlevende svin i visse dele af den tyske delstat Rheinland-Pfalz, som støder op til Nordrhein-Westfalen.
(3)
De tyske og franske myndigheder har underrettet Kommissionen om den seneste udvikling i sygdommen hos vildtlevende svin i visse dele af den tyske delstat Rheinland-Pfalz samt i de tilstødende områder i Frankrig.
(4)
Det fremgår af disse oplysninger, at det er lykkedes at udrydde klassisk svinepest hos vildtlevende svin i visse dele af Tyskland, og at der ikke længere er behov for vaccinations- og udryddelsesplanerne for vildtlevende svin i de pågældende områder i Tyskland.
(5)
Beslutning 2003/135/EF bør derfor ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2003/135/EF erstattes af teksten i bilaget til nærværende beslutning.
Artikel 2
Denne beslutning er rettet til Forbundsrepublikken Tyskland og Den Franske Republik.
Udfærdiget i Bruxelles, den 23. februar 2007.

Labels: 0
18
20
6